LLYWODRAETH LEOL, CYMRU Enwi a chychwyn 1 Enw'r Rheoliadau hyn yw Rheoliadau Awdurdodau Lleol (Trefniadau Amgen) (Cymru) (Diwygio) 2009 a deuant i rym ar 2 Rhagfyr 2009. Diwygio 2 Diwygier Rheoliadau Awdurdodau Lleol (Trefniadau Amgen) (Cymru) 2007 fel a ganlyn. 3 Yn Rhan CH o Atodlen 1 (swyddogaethau nad ydynt i fod yn gyfrifoldeb i fwrdd awdurdod), hepgorer paragraff 18. 4 Yn Atodlen 2 (swyddogaethau y caniateir iddynt fod, ond nad oes angen iddynt fod, yn gyfrifoldeb bwrdd awdurdod)— a yn lle paragraff 18 rhodder— 18 Unrhyw un neu unrhyw rai o'r swyddogaethau canlynol o ran priffyrdd— a gwneud cytundebau ar gyfer gwneud gwaith priffyrdd ; b y swyddogaethau a geir yn narpariaethau canlynol Rhan III o Ddeddf Priffyrdd 1980 (creu priffyrdd)— i adran 25 — creu llwybrau troed, llwybrau ceffylau neu gilffyrdd cyfyngedig drwy gytundeb; ii adran 26 — pwerau gorfodol ar gyfer creu llwybrau troed, llwybrau ceffylau neu gilffyrdd cyfyngedig; c y swyddogaethau a geir yn narpariaethau canlynol Rhan VIII o Ddeddf Priffyrdd 1980 (cau priffyrdd a gwyro priffyrdd etc ) — i adran 116 — pŵer llysoedd ynadon i awdurdodi cau priffordd neu wyro priffordd; ii adran 117 — cais am orchymyn o dan adran 116 ar ran person arall; iii adran 118 — cau llwybrau troed, llwybrau ceffylau a chilffyrdd cyfyngedig; iv adran 118ZA — cais am orchymyn diddymu llwybr cyhoeddus; v adran 118A — cau llwybrau troed, llwybrau ceffylau a chilffyrdd cyfyngedig sy'n croesi rheilffyrdd; vi adran 118B — cau priffyrdd penodol at ddibenion atal troseddau etc; vii adran 118C — cais gan berchennog ysgol am orchymyn diddymu arbennig; viii adran 119 — gwyro llwybrau troed, llwybrau ceffylau a chilffyrdd cyfyngedig; ix adran 119ZA — cais am orchymyn gwyro llwybr cyhoeddus; x adran 119A — gwyro llwybrau troed, llwybrau ceffylau a chilffyrdd cyfyngedig sy'n croesi rheilffyrdd; xi adran 119B — gwyro priffyrdd penodol at ddibenion atal troseddau etc; xii adran 119C — cais gan berchennog ysgol am orchymyn gwyro arbennig; xiii adran 119D — gwyro priffyrdd penodol ar gyfer gwarchod safleoedd o ddiddordeb gwyddonol arbennig; xiv adran 120 — arfer pwerau i wneud gorchmynion diddymu a gwyro llwybrau cyhoeddus; xv adran 121B — cofrestr ceisiadau; ch y swyddogaethau a geir yn narpariaethau canlynol Rhan IX o Ddeddf Priffyrdd 1980 (ymyrraeth gyfreithlon ac anghyfreithlon â phriffyrdd a strydoedd)— i adran 130 — amddiffyn hawliau cyhoeddus; ii adran 139 — rheoli sgipiau adeiladwyr; iii adran 140 — symud sgipiau adeiladwyr i ffwrdd; iv adran 140A — sgipiau adeiladwyr: ffioedd am feddiannu'r briffordd; v adran 142 — trwydded i blannu coed, llwyni etc mewn priffordd; vi adran 147 — pŵer i awdurdodi codi camfeydd etc ar lwybrau troed neu lwybrau ceffylau; vii adran 147ZA — cytundebau ynghylch gwelliannau er lles personau sydd â phroblemau symudedd; viii adran 149 — symud pethau a adawyd ar briffyrdd sy'n peri niwsans etc; ix adran 169 — rheoli sgaffaldiau ar briffyrdd; x adran 171 — rheoli gosod deunyddiau adeiladu ar strydoedd a gwneud gwaith cloddio mewn strydoedd; xi adran 171A a rheoliadau a wneir o dan yr adran honno — gwaith o dan adran 169 neu adran 171: tâl am feddiannu'r briffordd; xii adran 172 — palisau sydd i'w codi yn ystod adeiladu etc; xiii adran 173 — palisau i'w codi'n ddiogel; xiv adran 178 — cyfyngu ar osod rheiliau, trawstiau etc dros briffyrdd; xv adran 179 — rheoli adeiladu selerydd etc o dan strydoedd; xvi adran 180 — rheoli mynedfeydd i selerydd etc o dan strydoedd, a goleuadau palmentydd ac awyryddion; d arfer swyddogaethau o dan adran 34 o Ddeddf Bywyd Gwyllt a Chefn Gwlad 1981 (gorchmynion calchbalmentydd); ac dd arfer swyddogaethau o dan adran 53 o Ddeddf Bywyd Gwyllt a Chefn Gwlad 1981 (dyletswydd i adolygu mapiau a datganiadau diffiniol yn barhaus). ; b yn lle paragraff 24 rhodder— 24 Swyddogaethau o ran gamblo o dan ddarpariaethau canlynol Deddf Gamblo 2005 — a adran 29 — gwybodaeth gan awdurdod trwyddedu; b adran 30 — cyfnewid arall o wybodaeth; c adran 212 a rheoliadau a wneir o dan yr adran honno — ffioedd; ch adran 284 — tynnu ymaith esemptiad; d adran 304 — personau awdurdodedig; dd adran 346 — erlyniadau gan awdurdod trwyddedu; e adran 350 — cyfnewid gwybodaeth; f Rhan 5 o Atodlen 11— cofrestru gydag awdurdod lleol. . 5 Yn Atodlen 3 (swyddogaethau nad ydynt i fod yn gyfrifoldeb i fwrdd awdurdod yn unig)— a yng ngholofn (1) yn lle “Y Cynllun Addysg Sengl” rhodder “Y Cynllun Plant a Phobl Ifanc”; b yng ngholofn (2) yn lle “Rheoliadau'r Cynllun Addysg Sengl (Cymru) 2006 O.S. 2006/877 (Cy.82) )” rhodder “Rheoliadau a wnaed o dan adran 26 o Ddeddf Plant 2004 ”; c ar y diwedd— i yng ngholofn (1), mewnosoder “Y Cynllun Gwella Hawliau Tramwy”; ii yng ngholofn (2) mewn perthynas â'r cofnod hwnnw yng ngholofn (1), mewnosoder “Adran 60 o Ddeddf Cefn Gwlad a Hawliau Tramwy 2000 .”. Brian Gibbons Y Gweinidog dros Gyfiawnder Cymdeithasol a Llywodraeth Leol, un o Weinidogion Cymru 10 Tachwedd 2009